-----------------------------------------------------------------------
  เอกสารแนบ 3 : รายงานคณะกรรมการตรวจสอบ

  -----------------------------------------------------------------------

รายงานคณะกรรมการตรวจสอบ

คณะกรรมการตรวจสอบของบริษัทฯ ประกอบด้วยกรรมการอิสระ จำนวน 3 ท่าน ซึ่งเป็นผู้ทรงคุณวุฒิ
และมีประสบการณ์ด้านการเงิน อสังหาริมทรัพย์ และการบริหารองค์กร โดยมี
นายประกิตประทีปะเสน เป็น ประธานคณะกรรมการตรวจสอบนายอนันต์เกตุพิทยา และผศ.อัศวิน
พิชญโยธิน เป็นกรรมการตรวจสอบ โดยผศ.อัศวิน พิชญโยธิน
ได้รับการแต่งตั้งให้เป็นกรรมการตรวจสอบ แทน นางพิกุล หาญหัทยา ซึ่งลาออกตั้งแต่วันที่ 1
พฤษภาคม 2554 ตามมติคณะกรรมการบริษัท ครั้งที่ 5/2554 เมื่อวันที่ 10 พฤษภาคม 2554

คณะกรรมการตรวจสอบมีหน้าที่ตามที่ได้รับมอบหมายจากคณะกรรมการบริษัท
เพื่อช่วยคณะกรรมการบริษัท ในการดูแลกิจการ ซึ่งในปี 2554 ที่ผ่านมา
คณะกรรมการตรวจสอบของบริษัทฯ ได้ปฏิบัติภารกิจตามความรับผิดชอบ ในการกำกับดูแลกิจการที่ดี
โดยมีการประชุมคณะกรรมการตรวจสอบรวม 11 ครั้ง สรุปสาระสำคัญ ดังนี้

1.  สอบทานรายงานทางการเงิน ประจำไตรมาส และประจำปี ร่วมกับสายงานการเงิน – บัญชี
    ของบริษัทฯ เพื่อให้มั่นใจว่ารายงานทางการเงินดังกล่าว
    แสดงฐานะทางการเงินและผลการดำเนินงาน ถูกต้องตามควร ตามหลักการบัญชีที่รับรองทั่วไป
    และมีการเปิดเผยข้อมูลที่มีนัยสำคัญต่องบการเงินในหมายเหตุประกอบงบการเงินแล้ว
    ก่อนนำส่งไปยังตลาดหลักทรัพย์แห่งประเทศไทย
    และสำนักงานคณะกรรมการกำกับหลักทรัพย์และตลาดหลักทรัพย์

2.  สอบทานความเพียงพอของระบบการควบคุมภายในร่วมกับผู้ตรวจสอบภายใน
    และให้ข้อเสนอแนะกับฝ่ายตรวจสอบภายใน เพื่อให้การปฏิบัติงานเกิดผลงานที่มีประสิทธิภาพ

3.  สอบทานผลการดำเนินงานของฝ่ายต่างๆ เพื่อให้เชื่อมั่นว่า บริษัทฯ
    ตระหนักและให้ความสำคัญในการบริหารงานตามหลักการกำกับดูแลกิจการที่ดี
    มุ่งเน้นให้มีการควบคุมดูแลการปฏิบัติงานให้มีประสิทธิภาพมากขึ้น
    เพื่อให้มีความโปร่งใสและมีจริยธรรม ก่อให้เกิดความเชื่อมั่นแก่ผู้ถือหุ้น ผู้ลงทุน
    และผู้เกี่ยวข้องทุกฝ่าย

4.  ประชุมร่วมกับผู้สอบบัญชี เพื่อรับฟังคำชี้แจง เกี่ยวกับผลการตรวจสอบ
    และซักถามข้อมูลที่สำคัญในงบการเงิน ข้อมูลที่เกี่ยวข้องกับการควบคุมภายใน
    และการเปลี่ยนแปลงวิธีการบันทึกบัญชีที่อาจส่งผลต่องบการเงินอย่างเป็นนัยสำคัญ

5.  ติดตามการเปลี่ยนแปลงมาตรฐานการบัญชี เพื่อให้ระบบบัญชีของบริษัทฯ
    สอดคล้องกับหลักการบัญชีที่รับรองโดยทั่วไป

6.  สอบทานให้บริษัทฯ ปฏิบัติตามพระราชบัญญัติ
    กฎระเบียบและกฎหมายที่เกี่ยวข้องว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
    และกฎหมายที่เกี่ยวข้องกับธุรกิจของบริษัทฯ
    และติดตามความคืบหน้าของคดีความที่สำคัญที่เกี่ยวข้องกับบริษัทฯ

7.  สอบทานและให้ความเห็นชอบการทำรายการระหว่างบริษัทฯ
    หรือบริษัทย่อยกับบุคคลหรือนิติบุคคลหรือนิติบุคคลที่เกี่ยวโยงกัน เพื่อให้เป็นไปตามระเบียบ
    กฎเกณฑ์ ของสำนักงานคณะกรรมการกำกับหลักทรัพย์และตลาดหลักทรัพย์
    และตลาดหลักทรัพย์แห่งประเทศไทย

8.  พิจารณา และให้ความเห็นเกี่ยวกับการปรับปรุงการบริหาร และปฏิบัติงาน การควบคุมภายใน
    และอื่นๆ ที่เกี่ยวข้องกับบริษัทฯ ทั้งหมด เพื่อเพิ่มพูนประสิทธิผล
    และประสิทธิภาพในการปฏิบัติงาน รวมทั้งติดตามผลของข้อเสนอแนะ หรือข้อสังเกตความเห็น

9.  พิจารณาความเสี่ยงต่างๆ ของบริษัทฯ เพื่อเสนอต่อคณะกรรมการบริษัท
    พิจารณาความเสี่ยงเหล่านั้น

10. สรุปผลการประชุมคณะกรรมการตรวจสอบ เสนอต่อคณะกรรมการบริษัท เพื่อทราบ
    หรือพิจารณาภายหลังจากการประชุมทุกครั้ง

11. อนุมัติแผนการตรวจสอบภายในประจำปี พร้อมทั้งให้แนวทางการปฏิบัติงานตรวจสอบ
    รวมถึงการติดตามผลการตรวจสอบและการติดตามความคืบหน้าของการปฏิบัติตามความเห็นของที่ประชุมคณะกรรมการตรวจสอบ

12. พิจารณาคัดเลือกผู้สอบบัญชี ประจำปี 2554 เพื่อนำเสนอต่อคณะกรรมการบริษัท
    ให้ความเห็นชอบ และเสนอขออนุมัติต่อที่ประชุมสามัญผู้ถือหุ้น

คณะกรรมการตรวจสอบมีความเห็นว่า การดำเนินงานของบริษัทฯ ในปี 2554
ที่ผ่านมาระบบการบริหารงานของบริษัทฯ มีการกำกับดูแลกิจการที่ดี มีความโปร่งใส มีจริยธรรมที่ดี
มีการควบคุมภายในที่เพียงพอ และมีการปฏิบัติตามข้อกำหนดของกฎหมายที่เกี่ยวข้อง
โดยฝ่ายจัดการปฏิบัติหน้าที่ด้วยความซื่อสัตย์รักษาผลประโยชน์ของบริษัทฯ และของผู้ถือหุ้น รวมทั้ง
บริษัทฯ ได้มีการปรับปรุงระบบการทำงานและการบริหารงานอย่างสม่ำเสมอ

  []

  (นายประกิต ประทีปะเสน)

  ประธานคณะกรรมการตรวจสอบ